Diari Oficial de la Generalitat Valenciana


Sumari del DOGV 6656, del 22-11-2011 (2011/11621)

RESOLUCIÓ de 10 de novembre de 2011, de la Direcció General d'Ordenació i Centres Docents, per la qual s'aprova transferir al centre públic de titularitat de la Generalitat Rafael Altamira d'Alacant un import determinat per a sufragar els gastos derivats dels materials escolars utilitzats en una aula específica d'Educació Especial autoritzada per a desenrotllar el procés d'aprenentatge de l'alumnat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11934


Data del document
:   10-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 10 de novembre de 2011, de la Direcció General d'Ordenació i Centres Docents, per la qual s'aprova transferir al centre públic de titularitat de la Generalitat Rafael Altamira d'Alacant un import determinat per a sufragar els gastos derivats dels materials escolars utilitzats en una aula específica d'Educació Especial autoritzada per a desenrotllar el procés d'aprenentatge de l'alumnat.  
  
  
 [2011/11854]  
La Llei Orgànica 2/2006, de 3 de maig, d'Educació (BOE núm. 106, de 4 de maig), establix en l'article 74 que «l'escolarització de l'alumnat que té necessitats educatives especials es regirà pels principis de normalització i inclusió, assegurarà la seua no-discriminació i la igualtat efectiva en l'accés i en la permanència en el sistema educatiu, i podran introduir-se mesures de flexibilització de les distintes etapes educatives, quan es considere necessari».  
De conformitat amb l'esmentada Llei Orgànica d'Educació, l'Orde 93/2010, de 14 de desembre, de la Conselleria d'Educació (DOCV núm. 6428, de 30 de desembre), regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat d'Educació Primària, per mitjà del bonollibre, sempre que estiga escolaritzat en un centre públic o en un centre privat concertat a la Comunitat Valenciana per al curs 2011-2012. A més, preveu en l'apartat quint de l'annex II esta necessària flexibilització, ja que establix un procediment singular per a poder atendre les necessitats de material escolar de l'alumnat dels centres d'Educació Especial específics i dels centres amb aules específiques d'Educació Especial, anteriorment mencionats.  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig) determina el crèdit que ha de finançar el programa per a la gratuïtat progressiva dels llibres de text, per mitjà del bonollibre, per a l'alumnat que cursa des de primer a sext d'Educació Primària en un centre públic o privat concertat, per al curs 2011-2012.  
Vist l'escrit presentat pel centre públic Rafael Altamira, d'Alacant, en el qual comunica que l'alumnat presenta unes necessitats educatives especials i necessita disposar d'uns materials escolars distints per a desenrotllar el procés d'aprenentatge, per la qual cosa demana que l'import global dels bonollibres per a l'adquisició de llibres de text corresponent a l'alumnat del centre, que per un error de gravació no es va poder enviar abans a la Conselleria d'Educació, Formació i Ocupació, siga remés al centre per a sufragar els gastos derivats de la compra dels dits materials escolars.   
D'acord amb el que establix la disposició final primera de l'Orde 93/2010, de 14 de desembre, de la Conselleria d'Educació, abans citada, en la qual es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
Primer  
Transferir al centre públic de titularitat de la Generalitat Rafael Altamira d'Alacant l'import global dels bonollibres per a l'adquisició dels llibres de text que correspon a l'alumnat del centre, a fi de sufragar els gastos derivats de l'adquisició del material escolar que, per les seues característiques específiques i singulars, requerix este alumnat per al curs 2011-2012.  
  
Segon  
La transferència s'abonarà a càrrec de la línia de subvenció T0067000, denominada "Gratuïtat Llibres de Text", del capítol IV, de la secció, servici, centre gestor i programa 38.08.53.216.84, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre). L'import de la transferència destinada al centre públic Rafael Altamira d'Alacant, amb el codi de centre 88745965, ascendix a 735,00 euros .  
  
  
  
Tercer  
D'acord amb el que establix el punt quint de l'annex II de l'orde de la convocatòria, en relació amb el punt tercer, la Comissió Econòmica del Consell Escolar del centre supervisarà la gestió de les dotacions rebudes de la Conselleria d'Educació, Formació i Ocupació. La transferència de l'ajuda haurà de ser justificada pel centre en concepte de gastos derivats de les necessitats pròpies del dit alumnat, mitjançant el certificat del Consell Escolar, d'acord amb model de l'annex II-B de la precitada Orde 93/2010, de 14 desembre, de la Conselleria d'Educació.  
El centre haurà de conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de comprovació i control, i tot això d'acord amb el que establix la Llei 38/2003, de 17 de novembre, General de Subvencions (BOE núm. 276, de 18 de novembre).  
  
  
Quart  
El centre públic Rafael Altamira, d'Alacant, no està incurs en les prohibicions per a obtindre la condició de beneficiari previstes en els apartats 2 i 3 de l'article 13 de la Llei 38/2003, de 17 de novembre, General de Subvencions.  
  
Quint  
Esta resolució es publicarà en el Diari Oficial de la Comunitat Valenciana, en el tauler d'anuncis de l'esmentat centre, en la Direcció Territorial de la Conselleria d'Educació, Formació i Ocupació de València i en la pàgina d'Internet: .  
  
Sext  
La resolució tindrà efectes a partir de l'endemà de la publicació en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa s'hi podrà interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes, a comptar des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació en el Diari Oficial de la Comunitat Valenciana o a partir de l'endemà en què es notifique la resolució expressa del recurs de reposició o de la data en què este s'haja d'entendre presumptament desestimat.   
  
València, 10 de novembre de 2011.- El director general d'Ordenació i Centres Docents: Rafael Carbonell Peris.